རིག་གནས་པུའུ་ཡིས་ཉེ་བའི་ལོ་འགའི་རིང་རང་རྒྱལ་གྱི་དངོས་མིན་ཤུལ་བཞག་རིག་རྫས་སྲུང་སྐྱོང་བྱེད་པའི་ལས་ཀའི་ལག་བསྟར་ཉམས་མྱོང་ཕྱོགས་བསྡོམས་བྱེད་དེ།ད་དུང་མཉམ་འབྲེལ་རྒྱལ་ཚོགས་སློབ་གསོ་ཚན་རིག་རིག་གནས་རྩ་འཛུགས་ཀྱི་དངོས་མིན་ཤུལ་བཞག་རིག་རྫས་ལ་སྲུང་སྐྱོང་བྱེད་པའི་སྤྱི་གན་གྱི་འབྲེལ་ཡོད་གཏན་འབེབས་ལ་གཞིགས་ཏེ།རྒྱལ་ཁབ་རིམ་པའི་དངོས་མིན་ཤུལ་བཞག་རིག་རྫས་ཀྱི་སྲུང་སྐྱོང་མིང་ཐོ་ལས་ཕྱིར་འཐེན་པའི་སྒྲིག་ལམ་འཛུགས་པ་དང་།དུས་བཀག་པས་ཆེད་མཁས་པ་སྒྲིག་འཛུགས་བྱས་ནས་རྒྱལ་ཁབ་རིམ་པའི་མིང་ཐོ་རུ་ཡོད་པའི་རྣམ་གྲངས་ཀྱི་སྲུང་སྐྱོང་བྱེད་ཚུལ་ལ་དཔྱད་བསྡུར་དང་།ལྟ་སྐུལ།ཞིབ་བཤེར་སོགས་བྱ་རྒྱུ།སྲུང་སྐྱོང་ཡག་པོ་བྱས་མེད་པ་དང་གཏོར་བཤིག་རང་བཞིན་གྱི་ཐོན་སྐྱེད་བྱེད་པའི་རྣམ་གྲངས་དང་ལས་ཁུངས་ལ་ཐ་ཚིག་སྒྲོག་པ་དང་།དངོས་གནས་རྒྱལ་ཁབ་རིམ་པའི་མིང་ཐོའི་ཚད་གཞི་དང་མི་མཐུན་པར་གྱུར་ཞིང་རྒྱལ་ཁབ་རིམ་པའི་མིང་ཐོ་རུ་འཇོག་པའི་འོས་བབ་མེད་པའི་རྣམ་གྲངས་མིང་ཐོ་ནང་ནས་ཕུད་རྒྱུ་ཡིན་ལ།ད་དུང་འབྲེལ་ཡོད་ལས་འགན་རྩད་གཅོད་བྱ་རྒྱུ་ཡིན་པ་རེད།